BIROUL ROMÂN DE METROLOGIE LEGALĂ

ORDIN  nr. ……

privind modificarea şi completarea anexei la Ordinului directorului general al Biroului Român de Metrologie Legală nr. 77/2022, pentru aprobarea Listei oficiale a mijloacelor  de măsurare supuse controlului metrologic legal L.O. – 2022, cu modificările şi completările ulterioare 

În temeiul Ordonanţei Guvernului nr. 20/1992 privind activitatea de metrologie, aprobată şi modificată prin Legea nr. 11/1994, cu modificările şi completările ulterioare, 

în conformitate cu Hotărârea Guvernului nr. 193/2002 privind organizarea şi funcţionarea Biroului Român de Metrologie Legală, cu modificările şi completările ulterioare,  

directorul general al Biroului Român de Metrologie Legală emite următorul ordin:
Art. I. – Anexa la Ordinul directorului general al Biroului Român de Metrologie Legală nr. 77/2022, pentru aprobarea Listei oficiale a mijloacelor de măsurare supuse controlului metrologic legal L.O. – 2022, publicat în Monitorul Oficial al României, Partea I, nr. 332 din 05 aprilie 2022, cu modificările şi completările ulterioare se modifică şi se completează după cum urmează:

1. La nr. crt. 10, poziţia L33 se reformulează şi va avea următorul cuprins:

	2. 10
	L33
	Contoare de gaz3)        
	L33-1
	Contoare de gaz cu pereți deformabili cu debitul maxim de până la 2500 m3/h, inclusiv9) 
	VP
	8

	
	
	
	L33-2
	Contoare de gaz cu pistoane rotative cu debitul maxim de până la 2500 m3/h, inclusiv9) 
	VP
	8

	
	
	
	L33-3
	Contoare de gaz cu turbină cu debitul maxim de până la 6500 m3/h, inclusiv9);10) 
	VP
	8

	
	
	
	L33-4
	Contoare de gaz cu ultrasunete cu debitul maxim de până la 40 m3/h, inclusiv9); 27)
	VP
	8

	
	
	
	L33-5
	Dispozitive de conversie a volumului9)
	VP
	8

	
	
	
	L33-6
	Contoare de gaz termomasice cu debitul maxim de până la 40 m3/h, inclusiv9);26) 
	VP
	8


2.  La anexă, nota 10 de la subsolul tabelului se reformulează şi va avea următorul cuprins:

 „10)  Contoarele de gaz cu turbină cu debitul maxim cuprins între 2500 m3/h şi  6500 m3/h, inclusiv aflate în utilizare care au fost puse dispoziție pe piață şi puse în funcțiune până la data intrării în vigoare a prezentului ordin cu respectarea prevederilor HG nr. 711/2015 vor fi prezentate la prima verificare metrologică periodică în termen de maxim 8 ani de la data punerii în funcțiune. Contoarele de gaz cu turbină cu debitul maxim cuprins între 2500 m3/h şi  6500 m3/h, inclusiv aflate în utilizare care au fost puse la dispoziție pe piață şi puse în funcțiune până la data intrării în vigoare a prezentului ordin fără respectarea prevederilor HG nr. 711/2015 vor fi prezentate direct la verificarea metrologică  până la data de 01.12.2027.”

3. După nota 26) se introduce nota 27), cu următorul cuprins:
27)Contoarele de gaz cu ultrasunete care au fost puse la dispoziție pe piață şi puse în funcțiune până la data intrării în vigoare a prezentului ordin fără respectarea prevederilor HG nr. 711/2015 nu sunt acceptate la verificarea metrologică periodică sau după reparare. Contoarele de gaz cu ultrasunete aflate în utilizare care au fost puse dispoziţie pe piață şi puse în funcțiune până la data intrării în vigoare a prezentului ordin cu respectarea prevederilor HG nr. 711/2015 vor fi prezentate la prima verificare metrologică periodică în termen de maxim 8 ani de la data punerii în funcțiune.
Art. II.  -  Prezentul ordin a fost adoptat cu respectarea procedurii de notificare prevăzută de Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale, transpusă în legislația română prin Hotărârea Guvernului nr.1016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaționale între România şi Statele Membre ale Uniunii Europene, precum şi Comisia Europeană, cu modificările și completările ulterioare.
Art. III.  -  Prezentul ordin se publică în Monitorul Oficial al României, Partea I şi va intra în vigoare la 30 zile de la data publicării.

DIRECTOR GENERAL

ing. Roberta TODOR
Bucureşti, dat astăzi  ………..
